L 182/54
HR
Službeni list Europske unije
19.7.2023.
4.3.
Kapetan se smatra odgovornim za dokazano nedozvoljeno rukovanje sustavom VMS plovila, čiji je cilj ometati rad plovila ili krivotvoriti poruke o položaju plovila.
Svaka povreda podliježe sankcijama predviđenima zakonodavstvom Madagaskara.
Zapovjednik plovila ne može se smatrati odgovornim za neispravnosti komunikacijskih sustava iz točke 4.2. 4.4.
Zajednički odbor rješava svaki mogući spor u tom pogledu.
5.
Izmjena učestalosti obavijesti o položaju 5.1.
Na temelju dokumentacije kojom se dokazuje povreda, CPR Madagaskara može zatražiti od CPR-a države zastave da smanji vremenski interval slanja obavijesti o položaju plovila na 30 minuta za utvrđeno razdoblje istrage te primjerak zahtjeva šalje Uniji. 5.2.
Dokaznu dokumentaciju CPR Madagaskara mora dostaviti CPR-u države zastave i tijelima Unije. 5.3.
CPR države zastave bez odgode CPR-u Madagaskara šalje obavijesti o položaju novom učestalošću. 5.4.
CPR Madagaskara odmah obavještava CPR države zastave i Unije o završetku inspekcijskog pregleda. 5.5.
Na kraju utvrđenog razdoblja istrage CPR Madagaskara izvješćuje CPR države zastave i Unije o eventualnim dodatnim mjerama.
6.
Valjanost obavijesti VMS u slučaju spora U slučaju spora između stranaka vjerodostojni su isključivo podaci o položaju dostavljeni sustavom VMS.
Odjeljak 5.
Promatrači
1.
Promatranje ribolovnih aktivnosti 1.1.
Stranke priznaju važnost poštovanja nacionalnih promatračkih programa i obveza iz primjenjivih rezolucija IOTC-a kad je riječ o programima znanstvenih promatrača. 1.2.
U tu svrhu: 1.2.1.
Dok se nalaze u ribolovnoj zoni Madagaskara, na svako se plovilo mora ukrcati promatrač za ribolov.
Na najmanje 30 % plovila moraju se ukrcati promatrači koje je imenovalo tijelo Madagaskara.
Na preostalih 70 % prisutnost promatrača organizira se, prema potrebi, putem regionalnih promatračkih programa ili elektroničkih promatračkih programa; 1.2.2.
Promatrači su odgovorni za osiguranje primjene točke 1.1. ili za sve druge potrebe prikupljanja znanstvenih informacija koje utvrdi nadležni nacionalni institut Madagaskara ili zajednička znanstvena radna skupina.
2.
Plovila i imenovani promatrači 2.1.
U trenutku izdavanja odobrenja za ribolov tijelo Madagaskara objavljuje i, prema potrebi, ažurira popis plovila odabranih za ukrcaj madagaskarskog promatrača u skladu s ciljevima iz točke 1.2.1. 2.2.
Tijelo Madagaskara taj popis elektroničkim putem šalje tijelima Unije i dotičnim vlasnicima plovila odmah nakon objave ili ažuriranja.
Ako na jednom od odabranih plovila nema dovoljno prostora, što je propisno dokumentirano, iz sigurnosnih razloga prvenstveno povezanih s piratstvom, tijelo Madagaskara prilagođava popis odabranih plovila kako bi se to uzelo u obzir, uz istodobno osiguravanje ostvarenja cilja iz točke 1.2.1. 2.3.
Kad se sastavi popis ribarskih plovila odabranih za ukrcaj promatrača, Madagaskar istodobno izvješćuje dotične vlasnike plovila ili njihova zastupnika o plovilima na koja se mora ukrcati promatrač imenovan u skladu s točkom 1.2.1.